Ved stell av døde som har vært isolert, skal personalet benytte de samme forholdsregler som da pasienten var i live.

Hvis sluttstellet ikke foretas i pasientrommet, skal alle sår og sekresjonsåpninger være tildekket med nyskiftet bandasje før den døde flyttes ut av isolatet. Sengetøy og pasienttøy skal være rent. Transport av den døde skjer for øvrig etter gjeldende retningslinjer ved institusjonen.

Dersom en pasient er død av en særlig smittsom sykdom (herunder lungepest, viral hemorragisk feber, kopper) bør legemet omsluttes av væsketett emballasje som er egnet til dette formål og håndteres etter spesielle retningslinjer.

Se eget dokument Ebolavirussykdom (EVD), 2.10 Håndtering av døde

Når isolerte pasienter fra andre trossamfunn enn de norske dør, må det i størst mulig grad legges til rette for at den dødes tradisjoner kan bli ivaretatt og gjennomføres på best mulig måte, samtidig som smittevernhensyn ivaretas.

En flekulturell virkelig - På sykehus

Ta eventuelt kontakt med smittevernpersonell for råd og veiledning (91 81 77 35/ 91 81 77 35).

Lege som skriver legeerklæring om dødsfall (punkt 5.2.3), skal varsle kommunelegen og den som henter liket, dersom dødsfallet skyldes en mistenkt eller påvist smittsom sykdom som gjør at det må tas særlige forholdsregler for å unngå overføring av smitte.

Kryssreferanser

02.1.2.1.3.1-01	Dødsfall - stell og andre rutiner
02.1.2.9.9-17	Koronavirus SARS-CoV-2 - Håndtering av pasient i sykehus

Eksterne referanser